Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Vägivald Iisraelis jätkub -
palestiinlane rammis autoga Iisraeli piiripolitseinikke.
Pärast Vene reisilennuki õnnetust Egiptuse Siinail,
kus hukkus ca 224 reisijat,
teatas Suurbritannia, et lõpetab kõik lennud üle poolsaare.
USA süüdistab Venemaad
Süüria mõõdukate opositsioonirühmituste ründamises.
Vägivald Iisraelis jätkus, kui Läänekaldal Hebroni lähedal
rammis palestiinlane Iisraeli piiripolitseinikke,
kellest üks tõsiselt viga sai.
Teistel õnnestus ründajat surmavalt tulistada.
Vigastatud ohvitser toodi Jeruusalemma haiglasse,
kus ta jätkab elu eest võitlemist.
Iisraeli teatel tagastati ründaja surnukeha palestiinlastele
peagi pärast intsidenti.
ÜRO peakorteris New Yorgis väitis PO suursaadik Mansour,
et Iisrael tagastas PO-le palestiinlaste surnukehad,
kellelt oli eemaldatud organeid.
Iisraeli suursaadik ÜROs Danon nimetas PO diplomaadi väidet
antisemitistlikuks laimuks ja nõudis,
et ÜRO peasekretär Ban Ki-moon alusetud süüdistused hukka mõistaks.
Gaza salakaubatunnelid,
kust on aastaid sektorisse relvi ja kaupa veetud,
on Egiptuse poolt enamjaolt hävitatud
seoses tõhustatud reididega Siinai islamimässuliste vastu.
Nad hävitasid kõik 20 päevaga.
50-päevase sõja ajal ei suutnud seda isegi juudi raketid.
10 päevaga oli äri uuesti püsti.
Kuid enam mitte. Kõik tunnelid on hävinenud.
Palestiina tunneliehitajate sõnul õnnestus Egiptusel paari nädalaga,
mil Gaza piiril ujutati üle suured maaalad,
tunnelivõrgustikule, mis kunagi moodustas 30 % Gaza impordist,
rohkem kahju teha kui Iisraeli pommitamine 20 aastaga.
Tunnelikaupmeeste sõnul on 2500 maaalusest läbikäigust alles
vaid ca 20 kaubatunnelit.
Ükski tunnelioperaator ei osanud või ei tahtnud öelda,
mitu relvatunnelit veel alles on.
Seda saladust valvavad karmilt Gazat valitsev Hamas
ja teised relvastatud rühmitused.
Pärast Vene reisilennuki õnnetust Egiptuse Siinai poolsaarel,
kus hukkus ca 224 reisijat,
uurib Egiptuse juurdlustiim koos Vene ekspertidega
musta kasti sisu, et välja selgitada õnnetuse põhjust.
Õnnetuse eest võttis vastutuse ISISega seotud rühmitus Wilayat Sinai
väites, et pommitas lennukit vastuseks Vene armee sekkumisele Süürias.
Nii Egiptus kui Venemaa eitavad seda.
Ometi teatas Suurbritannia, et lõpetab kõik lennud üle Siinai,
kui valitsus otsustas,
et õnnetuse võis suure tõenäosusega põhjustada lõhkekeha.
Peame väga tõenäoliseks, et lennukis oli lõhkekeha.
Kes ja mis motiividel selle sinna pani,
peab selgitama juurdlus. See pole hetkel oluline.
Oluline on Briti reisijate ja lennukite ohutus ja julgeolek
ning sellele keskendumegi.
Oleme uurinud kogu infot, ka ISISe avaldust,
kuid ka muud infot, sh salajast luureinfot.
Pidime tegutsema kiiresti,
kuna graafiku järgi suundub täna Sharm el-Sheikhi mitmeid lennukeid.
Eile õhtul ootas seal Briti lennuk tagasilendu Inglismaale.
Saadame Venemaa järel
rohkem turiste Sharm el-Sheikhi kui ükski teine riik.
Pidime siin esirindel olema, kuna Venemaa kõrval mõjutab see
Briti kodanikke ja lennukeid rohkem kui teiste riikide omi.
Tegime egiptlastega lähedast koostööd.
Peaminister vestles teisipäeval president Sisiga.
Vestlesin eile oma Egiptuse kolleegiga.
Meie julgeoleku- ja luurerahvas on nendega tihedat sidet pidanud.
Meie lennu-ja julgeolekueksperdid
teevad nendega Sharm el-Sheikhis tihedat koostööd.
See on kõik väga hea, kuid lõpuks on see meie otsus.
Pidime selle langetama.
Vastutame Briti kodanike ja lennukite ohutuse eest.
Me ei saa seda kellelegi teisele delegeerida.
Sarnase otsuse brittidega
tegid ka Saksamaa ja Prantsuse lennuliinid Lufthansa ja Air France.
Iisrael on mures juurdlustulemuste pärast,
mis võivad katkestada rahvusvahelised lennud
Siinaiga piirnevasse Lõuna-Iisraeli linna Eilati.
Peaminister Netanyahu avaldas kabinetiistungil kaastunnet
Venemaale ja hukkunute peredele ning ütles,
et Iisrael ootab tihedas koostöös Egiptuse ja Vene võimudega
juurdluse tulemusi.
Avaldan kaastunnet Vene valitsusele,
president Putinile, Vene rahvale ja ohvrite perekondadele.
See oli väga tõsine õnnetus. Jagame nende muret.
Oleme pidevas kontaktis Venemaa ja Egiptuse valitsustega
intsidendi asjaolude suhtes.
Süüria armee on saanud taas kontrolli
Aleppost kagus oleval teel,
mis on valitsuse ainus varustustee Alepposse.
ISISe võitlejad vallutasid selle oktoobris.
Süüria armee saavutust peetakse Assadile oluliseks võiduks.
Süüria armee ulatuslik pealetung on olnud edukas
tänu Iraani ja Hezbollah' vägedele ja Venemaa õhurünnakutele.
USA süüdistab Venemaad
peamiselt Süüria mõõdukate opositsioonirühmituste ründamises.
Venemaa väidab küüniliselt, et ründab terroriste.
Kuid seni on 85 ― 90 % rünnakuist
tabanud Süüria mõõdukaid. Hukkunud on ka tsiviilelanikke.
Meie õhutustest hoolimata
pole Venemaa sundinud Assadi lõpetama tünnipommide kasutamist.
Nii teame, et Venemaa peamine siht on Assadi režiimi säilitamine.
USA süüdistused Venemaa vastu tulevad samal ajal,
kui Süürias püütakse käivitada poliitilist protsessi.
ÜRO andmeil on Süürias hukkunud üle 250 000 inimese.
USA ja Venemaa toetavad konfliktis eri pooli,
mis on märgatavalt raskendanud USA ja Venemaa koostööd.
Sergei Lavrov, välisminister Zarif,
mina ja teised leppisime kokku, et oleme eri meelt.
USA seisukoht on, et Assad ei saa jätkata Süüria juhina.
Meie meelest väärivad süürlased teist alternatiivi.
Tahame edendada
koos erinevate Süüria rühmitustega seda teist alternatiivi.
Me ei saa siiski lasta erimeelsustel takistada diplomaatiat ja lahendust.
Ma ei usu, et USA või Venemaa
tahaksid kumbki naasta nn käepikendussõja juurde.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri